open-index/open-wikipedia-markdown huggingface dataset:
One Love (ալբոմ)

***One Love***` ֆրանսիացի դիջեյ Դեյվիդ Գետտայի չորրորդ ստուդիական ալբոմը։ Թողարկվել է iTunes-ում 2009 թվականի օգոստոսի 21-ին, CD ֆորմատով օգոստոսի 24-ին Եվրոպայում, օգոստոսի 25-ին ԱՄՆ-ում։ Համաձայն EMI-ի և Billboard-ի, վաճառվել է ալբոմի ավելի քան 1,4 միլիոն օրինակ։ 2010 թվականի նոյեմբերի 29-ին թողարկվել է այդ ալբոմի վերահրատարակումը *One More Love* անվանումով, որի մեջ ներառվել են երեք նոր երգեր։

## Քննադատների արձագանքը
«One Love» ալբոմը հիմնականում ստացել է դրական արձագանքներ։ Metacritic կայքը, 10 գրախոսությունների հիման վրա, տվել է ալբոմին 100-ից 66 միավոր։

## Երգացանկ
**Միջազգային տարբերակ**

### Standard U.S. explicit edition

## Синглы
* «When Love Takes Over», ալբոմի առաջին սինգլը։ Կատարվել է Քելլի Ռոուլենդի հետ համատեղ։ Երգը եղել է միջազգային հիթ, զբաղեցրել է առաջին հորիզոնականը Մեծ Բրիտանիայի հիթ-շքերթներում և ստացել է «Գրեմմի» մրցանակ լավագույն ռեմիքս () անվանակարգում։
* «Sexy Bitch» (ռադիո տարբերակում` «Sexy Chick»), ալբոմի երկրորդ սինգլը կատարված Էյկոնի հետ համատեղ։ Երգը եղել է համաշխարհային հիթ, զբաղեցրել է հիթ-շքերթների ամենաբարձր հորիզոնականները, տասներեք երկրների հիթ-շքերթներում զբաղեցրել է առաջին հորիզոնականը։
* «One Love» ալբոմի երրորդ սինգլը, կատարվել է Էսթելի հետ համատեղ։
* «Memories» ալբոմի չորրորդ սինգլը, կատարվել է Kid Cudi-ի հետ համատեղ։ Բելգիայի, Չեխիայի և Նիդերլանդների հիթ-շքերթներում, երգը զբաղեցրել է առաջին հորիզոնականը։
* «Gettin' Over You» ալբոմի հինգերորդ սինգլը, «Gettin' Over» Քրիս Ուիլլիսի, Fergie-ի և LMFAO լրացուցիչ ձայներով։ Հասանելի է ալբոմի ներ տարբերակում։ Զբաղեցրել է առաջին հորիզոնականը Մեծ Բրիտանիայի և Ֆրանսիայի հիթ-շքերթներում։

### Պրոմոսինգլներ
* «Gettin' Over» առաջին պրոմոսինգլը թողարկված 2009 թվականի օգոստոսի 4-ին։ Երգը կատարվել է Քրիս Ուիլլիսի հետ համատեղ։ Զբաղեցրել է 86-րդ հորիզոնականը UK Singles Chart-ում։
* «I Wanna Go Crazy» երկրորդ պրոմոսինգլը, թողարկված 2009 թվականի օգոստոսի 24-ին։ Երգը կատարվել է -ի հետ համատեղ։ Զբաղեցրել է UK Singles Chart-ի 92-րդ և Canadian Hot 100-ի 83-րդ հորիզոնականներ։
* «If We Ever» երրորդ պրոմոսինգլը, թողարկված Մեծ Բրիտանիայում iTunes-ով 2009 թվականի նոյեմբերի 4-ին։ Երգը կատարվել է Makeba Riddick-ի հետ համատեղ։ ՍԻնգլը չի կարողացել հայտնվել հիթ-շքերթներում։

## Հիթ-շքերթներ և վաճառքներ
### Հիթ-շքերթներ

### Հավաստագրեր

## Ծանոթագրություններ

Կատեգորիա:Դեյվիդ Գետտայի ալբոմներ
Նիղդե

**Նիղդե** ( — արտասանվում է *«Նիյդե»*), քաղաք Թուրքիայի հարավային մասում, Նիղդեի մարզում։ 2012 թվականի տվյալներով կազմում է 118 186 մարդ, իսկ արվարձանային գյուղերի հետ միասին՝ 99 308: Կենտրոնի բարձրությունը կազմում է 1300 մետր։

Քաղաքը շրջապատված է Մելենդիզ և Պոզանտի հրաբխային լեռներով։

## Պատմություն
Նիղդեի ժամանակակից տարածքը գտնվել է առևտրային ճանապարհների խաչմերուկում, այդ իսկ պատճառով տեղանքը ունի հարուստ պատմություն։ Նիղդեի մարզում է գտնվում նեոլիթյան Թեփեջիք Չիֆթլիք բնակավայրը։ Տարածաշրջանը տարբեր ժամանակաշրջաններում եղել է տարբեր երկրների տարածքներում՝ Խեթական պետության, Ասորեստանի, Ալեքսանդր Մակեդոնացու կայսրության, Մեծ Հայքի, Հռոմեական կայսրության, Բյուզանդական կայսրության և Օսմանյան կայսրության։ 13-րդ դարի սկզբին այն եղել է Անատոլիայի ամենամեծ քաղաքներից մեկը։

Մինչ 1923 թվականը, բնակչության զգալի մասը կազմել են հույները։

Քաղաքում է ծնվել հույն հայտնի մտածող Պրոդրոմոս Բոդոսակիսը (1891—1979):

1950- 1960-ական թվականներին Նիղդեն վերաբնակեցվել է Բուլղարիայից և Հունաստանից ներգաղթած թուրքերով։

## Ծանոթագրություններ

Կատեգորիա:Թուրքիայի քաղաքներ
Կատեգորիա:Կապադովկիա
Կատեգորիա:Համաշխարհային ժառանգության նախնական ցանկ
Կատեգորիա:Համաշխարհային ժառանգություն Թուրքիայում
Կատեգորիա:Նիղդեի մարզի բնակավայրեր
Թերթաքարերն Էստոնիայում

alt=A brownish-grey wall of kukersite is shown with a blue-handled pick axe somewhat to the right of its centre. Fragments of other rocks are visible; most are a little wider than the pick axe handle.|մինի|Թերթաքարեր հյուսիսային Էստոնիայում
Թերթաքարը ռազմավարական էներգետիկ ռեսուրս է, որը տալիս է Էստոնիայի համախառն ներքին արդյունքի մոտ 4%-ը։ Թերթաքարային արդյունաբերությունն Էստոնիայում աշխարհում ամենազարգացածներից է։ 2012 թվականին երկրում թերթաքարային արդյունաբերությունում աշխատել է 6500 մարդ, ինչը կազմում է երկրի ողջ աշխատուժի մոտ 1%-ը։ Աշխարհի երկու ամենամեծ թերթաքարով աշխատող էլեկտրակայաններն այս երկրում են։ 2012 թվականին արդյունահանվող թերթաքարի 70%-ն օգտագործվում է էլեկտրաէներգիայի արտադրության համար, որը կազմում է Էստոնիայում արտադրվող էլեկտրաէներգիայի մոտ 85%-ը։ Արդյունահանվող թերթաքարի ավելի փոքր մասն օգտագործվում է թերթաքարային սինթետիկ նավթ արտադրելու համար, ինչը բավական է, որ Էստոնիան լինի երկրորդ ամենաշատ թերթաքարային նավթ արտադրող երկիրն աշխարհում, Չինաստանից հետո։ Բացի այդ, թերթաքարային նավթը և նրանից պատրաստված արտադրանքը Էստոնիայում օգտագործում են ցեմենտի արդյունաբերությունում որպես հումքային նյութեր։

Էստոնիայում կան 2 տեսակի թերթաքարեր, որոնք երկուսն էլ նստվածքային ապարներ են, կազմավորված Օրդովիկյան երկրաբանական դարաշրջանում։ Գրաֆոլիտիկ արգիլիտն ամենամեծ ռեսուրսն է, բայց իր օրգանական ծագման պատճառով նրա մեջ պարունակությունը համեմատաբար ցածր է, և այն չի արդյունահանվում։ Մյուսը կուկերսիտն է, ինչն արդեն հարյուր տարի է արդյունահանվում է և ակնկալվում է, որ այն կբավականացնի ևս 25 տարի։ 2012 թ.-ի վերջում կուկերսիտի ողջ ռեսուրսները 4.8&nbsp;միլիարդ տոննա էր, որից մինչև 650&nbsp;միլիոն տոննան վերականգնվող էր։ Կուկերսիտի պաշարներն Էստոնիայում ամբողջ թերթաքարերի պաշարների 1.1%-ն են կազմում։

## Ծանոթագրություններ

Կատեգորիա:Էստոնիայի տնտեսություն
Բելյաևի փողոց (Դոնի Ռոստով)

**Բելյաևի փողոց** (), փողոց Ռուսաստանի Դաշնության Դոնի Ռոստով քաղաքի Վորոշիլովյան շրջանում։ Գտնվում է հյուսիսային բնակելի թաղամասում` Օրբիտալնայա փողոցի և Հայկական փողոցի միջև։

## Անվանում
Փողոցը կոչվել է ի պատիվ խորհրդային տիեզերագնաց, Խորհրդային Միության հերոս Պավել Իվանովիչ Բելյաևի։ Հայրենական մեծ պատերազմի մասնակից, գնդապետ Պավել Իվանովիչ Բելյաևը տիեզերք է թռել 1965 թվականի մարտի 18-19-ին «Վոսխոդ-2» տիեզերանավով։ Եղել է տիեզերանավի հրամանատար։ Մահացել է 44 տարեկանում` 1970 թվականի հունվարի 10-ին որովայնամզի բորբոքումից։ Նրա անունով Ռուսաստանի Դաշնության տարբեր քաղաքներում (Վլադիվոստոկ, Վոլոգդա, Չերեպովեց, Պերմ, Կամենսկ-Ուրալսկի և այլն) անվանված են փողոցներ։

## Աշխարհագրություն
Սկսվում է Օրբիտալնայա փողոցից (լինելով Օբսերվատորնայա փողոցի շարունակություն) և ավարտվում Հայկական փողոցի հետ հատվելով։ Փողոցի երկարությունը 380 մետր է։ Հատող փողոցներ չունի։ 2009 թվականին թիվ 114 փոստային բաժանմունքի մոտակայքում, փողոցի վրայով կառուցվել է վերգետնյա հետիոտնային անցումային կամուրջ։

## Կառուցապատում
Փողոցում գտնվում են բնակելի թաղամասերի տիպային ճարտարապետությանը բնորոշ շենքեր։

## Տրանսպորտ
Ամբողջ երկայնքով փողոցն ունի երկկողմանի երթևեկություն` յուրաքանչյուր ուղղությամբ երկու գոտի։ Հասարակական տրանսպորտից փողոցում երթևեկում է թիվ 38 երթուղային տաքսին։

## Ուշագրավ շենքեր և կառույցներ
* Շենք 22, Դոնի Ռոստովի թիվ 114 փոստային բաժանմունք

## Ծանոթագրություններ

Կատեգորիա:Դոնի Ռոստովի փողոցներ
Զեփյուռինոս (Հռոմի պապ)

**Զեփյուռինոս** (, ), Հռոմի պապ, ով գլխավորել է կաթոլիկ եկեղեցին 199-217 թվականներին։ Ծնվել է Հռոմում։

## Պապականություն
Զեփյուռինոսի հայրապետության 17 տարիների ընթացքում երիտասարդ եկեղեցին ենթարկվել է կայսր Սևերոսի դաժան հալածանքներին մինչև նրա մահը՝ 211 թվականը։ Ալբան Բատլերը մեջբերում է․ «Այս սուրբ հովիվը աջակցում և սփոփում էր ծանր ամբոխին»։ Ըստ Սուրբ Օպտատուսի Զեփյուռինոսը նաև հակազդում էր հերետիկոսներին և ուխտադրուժներին։ Թեև նա ֆիզիկապես չի նահատակվել հավատքի համար, սակայն իր հայրապետության ժամանակ ունեցած մտավոր և հոգևոր տառապանքների համար վաստակել է նահատակ կոչումը։

### Հակամարտություն
Կայսեր Սևերոսի օրոք (193-211) երիտասարդ քրիստոնեական եկեղեցու հետ հարաբերությունները վատացել էին, և 202 կամ 203 թվականներին հայտնվում է հետապնդումների հրամանագիրը, որն արգելում էր քրիստոնեության դարձն ամենադաժան պատիժներով։

Զեփյուռինոսի նախորդը՝ Վիկտոր I պապը արտաքսում է Թեոդոտուսին այն հերետիկոսության համար, թե Հիսուսը դարձել է աստված հարության պատճառով։ Թեոդոտուսի հետևորդները Հռոմում ձևավորել էին առանձին հերետիկոսական համայնք, որը գլխավորում էր մեկ այլ Թեոդոտուս։ Նատալիուսին, որն իր հավատքի համար հետապնդվելով ենթարկվել էր չարչարանքների, Ասկլեպիոդոտուսը համոզում է իրենց աղանդում ամսական 150 դինար գումարի դիմաց դառնալ եպիսկոպոս։ Նատալիուսը մի քանի տեսիլքներ է ունենում, որոնք նախազգուշացնում են նրան հրաժարվել հերետիկոսներից։ Ըստ անհայտ աշխատության, որը վերնագրված էր «Փոքրիկ Լաբիրինթ», և որը մեջբերվում է Եվսեբիոս Կեսարացու կողմից, Նատալիուսին մի ամբողջ գիշեր մտրակում է հրեշտակը, և հաջորդ օրը նա քուրձ և մոխիր հագած, ցավագին լաց լինելով իրեն նետում է Զեփյուռինոսի ոտքերի մոտ։

### Հիշատակության օր
Սուրբ Զեփյուռինոս պապի և նահատակի հիշատակությունը օրը օգոստոսի 26-ն է, որը հռոմեական օրացույցի մեջ ընդգրկվել էր 13-րդ դարում, սակայն 1969 թվականին հեռացվել է, քանի որ նա նահատակ չէր, և օգոստոսի 26-ը նրա մահվան տարելիցը չէր, այլ դեկտեմբերի 20-ն էր, այն օրը, որի ներքո նա նշված է «Հռոմեական Նահատակության» մեջ։

## Տես նաև
* Հռոմի պապերի ու հակապապերի ցանկ

## Ծանոթագրություններ

## Արտաքին հղումներ
* Rendina, Claudio, The Popes' Histories and Secrets (2002)
* This article incorporates text from a publication now in the public domain: Herbermann, Charles, ed. (1913). "Pope St. Zephyrinus". Catholic Encyclopedia. New York: Robert Appleton.

Կատեգորիա:Եկեղեցու հայրեր
Ելենա Զախարովա

**Ելենա Իգորևնա Զախարովա** (, ), կինոյի և թատրոնի ռուս դերասանուհի։

## Կենսագրություն
Ծնվել է 1975 թվականի նոյեմբերի 2-ին Մոսկվայում, Իգոր Միխայլովիչի և Նատալյա Գեորգիևնայի ընտանիքում: Վեց տարեկան հասակից Ելենա Զախարովան պարել է Լենինյան կոմերիտմիության ավտոմոբիլային գործարանի մշակույթի տանը կից «Բուրատինո» էստրադային-խորեոգրաֆիկ անսամբլում։ Ութ տարեկանում մայրը նրան տարել է դասական բալետի, սակայն այնտեղ նա սովորել է շատ քիչ։

Ելենա Զախարովան սովորել է Շչուկինի ուսումնարանում, որն ավարտել է 1998 թվականին։ Ուսումնարանի երկրորդ կուրսում նկարահանվել է Ալեքսանդր Ալեքսանդրովի «Դերասանների ապաստան» (): Ուսումնարանն ավարտելուց հետո ընդունվել է Լուսնի թատրոն, որ ղեկավարում էր Սերգեյ Պրոխանովը։

2005 թվականին Ելենա Զախարովան մասնակցել է «Կայսրություն» () ռեալիթի-շոուին, որի ընթացքում, ըստ իր խոսքերի, սովորել է վառարան վառել, բուրդ մանել ու կով կթել։ 2006 թվականին Ելենա Զախարովան առանց լսումների հրավիրվել է կատարելու գեղագիտության ուսուցչուհի Պոլինա Սերգեևնայի դերը «Կադետություն» () ֆիլմում։

### Անձնական կյանք
2010 թվականի սեպտեմբերին մամուլում տարածվել են լուրեր այն մասին, որ Ելենա Զախարովան ամուսնացել է. նրա ընտրյալը եղել է Systematic Software Solutions (Russia) ընկերության գլխավոր տնօրեն Սերգեյ Մամոնտովը։

2011 թվականի փետրվարին ծնվել է Ելենա Զախարովայի ու Սերգեյ Մամոնտովի դուստրը՝ Աննա-Մարիան։ Ութ ամիս անց աղջիկը մահացել է սուր վիրուսային վարակից։ Դրանից գրեթե անմիջապես հետո Զախարովան ու Մամոնտովը բաժանվել են։

2017 թվականի դեկտեմբերի 6-ին Ելենա Զախարովան դուստր է ունեցել։

## Ֆիլմագրություն

## Տեսահոլովակներ
* Руки Вверх – «Назови его как меня» (1999 թվական)

## Հեռուստաշոուներ
* 2006 – Աստղերը սառույցի վրա
* 2009 – Պարեր աստղերի հետ
* 2012 – Էքստրասենսների պայքար (Ուկրաինա), 10-րդ եթերաշրջան – *ժյուրիի անդամ*

## Պարգևներ
* Գատչինայի կինոփառատոնի մրցանակ «Տարտարենը Տարասկոնից» ֆիլմում Մարիի դերակատարման համար
* «Ճայ» թատերական մրցանակ ռեժիսոր Պետեր Շտայնի «Համլետ» բեմադրությունում Օֆելյայի դերի համար, 1999 թվական
* «Огонёк» ամսագրի մրցանակ «Տարվա հայտնություն» անվանակարգում, 1999

## Ծանոթագրություններ

## Արտաքին հղումներ
* Ելենա Զախարովան ruskino.ru կայքում  
* Учительская газета — «Я не белая и пушистая»
* Елена Захарова: «Я не понимаю, как можно выйти на сцену и играть в полноги!»
* Елена Захарова на сайте Театра Луны 

Կատեգորիա:«Ճայ» մրցանակի դափնեկիրներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Վիրջինիա Բրյուս

**Վիրջինիա Բրյուս** (), իրական անունը՝ **Հելեն Վիրջինիա Բրիգգս** (, ), ամերիկացի երգիչ և դերասան։

## Կյանք
Հելեն Վիրջինիա Բրիգգսը ծնվել է 1910 թվականի սեպտեմբերի 29-ին Մինեապոլիսում։ Դպրոցն ավարտելուց հետո ընտանիքի հետ տեղափոխվել է Լոս-Անջելես՝ մտադրվելով ընդունվել Կալիֆոռնիական համալսարան։ Սակայն փոխարենը անհապաղ տեղափոխվել է Նյու-Յորք, որտեղ սկսել է հանդես գալ Բրոդվեյի թատրոնում ներկայացվող մյուզիքլներում և ֆիլմերում։ 1932 թվականին վերադարձել է Հոլլիվուդ, այդտեղ ամուսնացել և շարունակե է նկարահանվել ֆիլմերում։ 
Վիրջինիա Բրյուսը մահացել է քաղցկեղից՝ 1982 թվականի փետրվարի 24-ին Վուդլենդ-Հիլլզում։

### Անձնական կյանք

Վիրջինիա Բրյուսն ամուսնացած է եղել երեք անգամ.
* **Ջոն Գիլբերտ**՝ դերասան։ Ամուսնությունը շարունակվել է 1932 թվականից 1934 թվականը։ Ջոնից ունեցել է աղջիկ՝ Սյուզան Էնն Գիլբերտը։ Ջոնը մահացել է ամուսնալուծությունից մեկուկես տարի անց։ Հետաքրքիր է, որ նա եղել է Վիրջինիայի առաջին ամուսինը, իսկ Վիրջինիան եղել է նրա չորրորդ կինը։ 
* **Ջեյկոբ Վոլտեր Ռաբեն** ()՝ սցենարիստ, ռեժիսոր և պրոդյուսեր։ Ամուսնությունը շարունակվել է 1937 թվականից 1942 թվականը (ամուսնու մահը)։ Ջեյկոբից ունեցել է որդի՝ Քրիստոֆեր Ռաբենը։
* **Ալի Իպար**՝ թուրք զինծառայող։ Ամուսնությունը շարունակվել է 1946 թվականից 1951 թվականը, և երկրորդ անգամ 1952 թվականից 1964 թվականը։ Կեղծ ամուսնալուծությունն անհրաժեշտ էր Ալի Իպարի և իր երկրի զինված ուժերի հարաբերությունների կարգավորման համար։

## Ֆիլմագրություն
Թվական - Ֆիլմ - Դեր
* 1929 — *The Love Parade* — պալատական ազնվական օրիորդ
* 1930 — *Whoopee!* — աղջիկ
* 1930 — *Let's Go Native* — երգչախմբի անդամ
* 1930 — *Paramount on Parade* — երգչախմբի անդամ 
* 1931 — *Hell Divers* — աղջիկ
* 1932 — *The Miracle Man* — Մարգարեն Տորնտոն
* 1932 — *Kongo* — Էնն Վայթհոլ
* 1932 — *Downstairs* — Աննա
* 1934 — *Jane Eyre* — Ջեյն Էյր
* 1935 — *Escapade* — Գերտա
* 1935 — *The Murder Man* — Մերի Շեննոն
* 1936 — *The Great Ziegfeld* — Одри Дэйн
* 1936 — *Born to Dance* — Լյուսի Ջեյմս 
* 1940 — *The Invisible Woman* — Քիթթի Քերրոլլ՝ ֆոտոմոդել
* 1942 — *Pardon My Sarong* — Ջոան Մարշալլ
* 1948 — *Night Has a Thousand Eyes* — Ջեննի Քորթլենդ
* 1953 — *General Electric Theater* — Ադել 
* 1955 — *Letter to Loretta* — Դի Նորման
* 1955 — *Science Fiction Theatre* — տարբեր դերեր
* 1960 — *Strangers When We Meet* — տիկին Վագներ

## Ծանոթագրություններ

## Արտաքին հղումներ
* Вирджиния Брюс  на сайте *Internet Broadway Database
* [http://www.allmovie.com/artist/p9135 Вирджиния Брюс]  на сайте *allmovie.com
* Вирджиния Брюс  на сайте *tcm.com
* [http://www.virtual-history.com/movie/person/601/virginia-bruce Фото Вирджинии Брюс] на сайте *virtual-history.com

Կատեգորիա:Ամերիկացի կինոդերասանուհիներ
Կատեգորիա:Քաղցկեղից մահացածներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի երգչուհիներ
Կատեգորիա:Թատրոնի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի դերասանուհիներ
Չաթալջա

**Չաթալջա** (), շրջան Ստամբուլի մարզի արևմտյան մասում՝ եվրոպական հատվածում։ 2007 թվականի տվյալներով բնակչությունը կազմում է 89 158 մարդ։

## Պատմություն
Սկզբնական շրջանում այս վայրում եղել է հունական բնակավայր՝ Էրգիսկե անվամբ։ Օսմանյան կայսրության ձևավորումից հետո, հունաբնակ բնակչությանը միացել են նաև Փոքր Ասիայից ներգաղթած թուրքեր։ Ղրիմի պատերազմի արդյունքում XIX դարի կեսերին այս վայրերում են բնակեցվել Ղրիմի թաթարների մի մասը։ Առաջին Բալկանյան պատերազմի ժամանակ Չաթալջայի մոտով է անցել Չաթալջայի ռազմապաշտպանակա գիծը, որտեղ 1912 թվականի նոյեմբերի 17- 19-ը թուրքերի և բուլղարացիների միջև տեղի է ունեցել պատերազմի վերջին ճակատամարտը՝ Չաթալջայի ճակատամարտը։

1912 թվականի տվյալներով շրջանում բնակվել են 54 787 հույներ, 16 100 թուրքեր և 2035 հրեաներ։

## Ծանոթագրություններ

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Քսամիլի կղզիներ

**Քսամիլի կղզիներ** (), չորս կղզիներից բաղկացած կղզեխումբ, որը գտնվում է Ալբանիայի հարավային մասում։ Կղզիները գտնվում են ափից մեծ հեռավորության վրա և այնտեղ կարելի է հասնել միայն նավով։ Քսամիլ գյուղը, որի անունով կոչվել է ողջ կղզեխումբը, գտնվում է կղզեխմբի արևելյան հատվածում։ Կղզեխմբի ընդհանուր մակերեսը կազմում է 7.1 հա։ Բուտրինտ ազգային պարկի մի մասը գտնվում է կղզեխմբի վրա։

## Պատկերասրահ

Ksamil_albanian_riviera.jpg
Ksamil_Albania_._Albanian_Riviera.jpg
Ksamil_cafe.jpg
Crystal_blue_ksamil.jpg
Ksamil_tourism.jpg
Ksamil_albania_2016.jpg
Ksamil-ksamil_islands.jpg


## Տես նաև
*Զբոսաշրջությունը Ալբանիայում
*Ալբանական ռիվիերա
*Ալբանիայի աշխարհագրություն

## Ծանոթագրություններ

Կատեգորիա:Ալբանիայի կղզիներ
Կատեգորիա:Կղզեխմբեր այբբենական կարգով
Դեպի աղբյուր (նկար)

**«Դեպի աղբյուր»**, հայ մեծ նկարիչ Մարտիրոս Սարյանի 1926 թվականին ստեղծած կտավը, որը գտնվում է Սարյանի տուն-թանգարանում։ Կտավը Սարյանը վրձնել է Փարիզում։

## Նկարագրություն
1924 թվականին Վենետիկի բիենալեում հաջողություններ ունենալուց հետո, 1926 թվականին Սարյանը ուղևորվել է դեպի Փարիզ, որտեղ մոտ երկու տարի ապրել և ստեղծագործել է, պատրաստվել իր անհատական ցուցահանդեսին, որը բացվել է 1928 թվականի հունվարին, Փարիզի «Ժերար» պատկերասրահում։

«Դեպի աղբյուր» կտավում Սարյանը պատկերել է կուժն ուսին դեպի աղբյուրը գնացող հայ կնոջ, որը դիտողին հիշեցնում է «Քայլող կինը» նկարի եգիպտուհուն։ Կտավը ստեղծված է լայն վրձնահարվածներով` կապույտ, նարնջագույն, դեղին, կանաչ գույների համադրությամբ։

Փարիզում ստեղծված նկարների մեծ մասը տունդարձի ճանապարհին այրվել են Կոստանդնուպոլսի նավահանգստում «Ֆրիժի» նավի վրա։ Պահպանվել են այն գործերը, որոնք վարպետը իր հետ բերել է գնացքով, նվիրել կամ վաճառել է Փարիզում։ «Դեպի աղբյուր» կտավը 1978 թվականին Մարտիրոս Սարյանի թանգարանին է նվիրաբերել ամերիկահայ հավաքորդ Հ. Հազարյանը։

2012 թվականին «Պլաստովյան աշուն» միջազգային ասամբլեայի շրջանակում «Դեպի աղբյուր» կտավը, Սարյանի մի շարք այլ ստեղծագործությունների հետ, ցուցադրվել է Ուլյանովսկի Պլաստովի անվան ժամանակակից կերպարվեստի թանգարանում։

## Տվյալներ
* Դեպի աղբյուր 1926, կտավ, յուղաներկ, 48 х 64 սմ, Մարտիրոս Սարյանի տուն-թանգարան, Երևան

## Տես նաև
* Քայլող կինը

## Ծանոթագրություններ

Կատեգորիա:1926 նկարներ
Կատեգորիա:Հայկական կերպարվեստ
Կատեգորիա:Մարտիրոս Սարյանի նկարներ
Կատեգորիա:Մարտիրոս Սարյանի տուն-թանգարանի նկարներ
Շերիֆ Մարդին

**Շերիֆ Մարդին** (, ), թուրք սոցիոլոգ, քաղաքագետ։ 2008 թվականին ճանաչվել է «թուրքական սոցիոլոգիայի դուայեն»։

## Կենսագրություն
Շերիֆ Մարդինը ծնվել է 1927 թվականին Ստամբուլում։ Նրա հայրը եղել է թուրք դիվանագետ Շեմսեթթին Մարդինը։

Դպրոցական կրթությունը Մարդինը ստացել է ԱՄՆ-ում՝ ավարտելով այն 1944 թվականին։ 1948 թվականին ստացել է քաղաքական մշակույթի բակալավրի կոչում Սթենֆորդի համալսարանում։ 1950 թվականին Շերիֆ Մարդինը ստացել է միջազգային հարաբերությունների մագիստրոսի կոչում Ջոն Հոփքինսի համալսարանում։ 1958 թվականին Սթենֆորդում ստացել է քաղաքական փիլիսոփայության դոկտորի գիտական կոչում։ 1962 թվականին Մարդինի ատենախոսությունը տպագրվել է «Princeton University Press»-ի կողմից։

Մարդինի գիտական կարիերան սկսվել է 1954 թվականին, երբ նա աշխատանքի անցավ Անկարայի համալսարանի քաղաքագիտության ֆակուլտետում, որտեղ աշխատել է մինչև 1956 թվականը։ 1958- 1961 թվականներին աշխատել է Փրինսթոնի համալսարանի արևելագիտության ֆակուլտետում։ Մեկ տարի (1960-1961) Մարդինն աշխատել է Հարվարդի համալսարանի Մերձավոր Արևելքի ինստիտուտում։ 1961 թվականին Շերիֆ Մարդինը վերադարձել է Թուրքիա և շարունակել աշխատել Անկարայի համալսարանի քաղաքագիտության ֆակուլտետում։ 1964 թվականին ստացել է ասոցացված պրոֆեսորի, իսկ 1969 թվականին՝ պրոֆեսորի գիտական կոչում։ Մարդինը Անկարայի համալսարանում աշխատել է մինչև 1973 թվականը։ 1973- 1991 թվականներին աշխատել է Բոսֆորի համալսարանի քաղաքագիտության ամբիոնում։ 1999 թվականից դասավանդել է Սաբանջը համալսարանի արվեստի և սոցիալական գիտությունների ֆակուլտետում։

Բացի դա, Մարդինը հրավիրված դասախոս է եղել Լոս Անջելեսի կալիֆոռնյան համալսարանում, Բերկլիի կալիֆոռնյան համալսարանում, Կոլումբիայի համալսարանում և Սիրակուզայի համալսարանում։

Մի շարք գրքերի հեղինակ է։
* *Religion and Social Change in Modern Turkey: The Case of Bediuzzaman Said Nursi*, Albany, NY: State University of New York Press, 1989
* *The Genesis of Young Ottoman Thought: A Study in the Modernization of Turkish Political Ideas*, Syracuse, NY: Syracuse University Press, July 2000
* *Laicism in Turkey*, İstanbul: Konrad Adenauer Foundation Press, March 2003
* *Center and periphery in the Ottoman Empire*, New York: Syracuse University Press 2005
* *The nature of nation in the late Ottoman Empire*, Leiden: ISIM 2005
* *Religion, society, and modernity in Turkey*, Syracuse, NY: Syracuse University Press, July 2006

## Ծանոթագրություններ

Կատեգորիա:20-րդ դարի թուրք քաղաքական գործիչներ
Կատեգորիա:Անկարայի համալսարանի դասախոսներ
Կատեգորիա:Բոսֆորի համալսարանի դասախոսներ
Կատեգորիա:Թուրք ակադեմիկոսներ
Կատեգորիա:Թուրք գիտնականներ
Կատեգորիա:Հարվարդի համալսարանի դասախոսներ
Կատեգորիա:Սթենֆորդի համալսարանի շրջանավարտներ
Կատեգորիա:Սոցիոլոգներ
Կատեգորիա:Քաղաքագետներ
Ոսկե աշուն (նկար, Օստրոուխով)

**«Ոսկե աշուն»** (), ռուս գեղանկարիչ Իլյա Օստրոուխովի նկարը։ Հեղինակը կտավը վրձնել է 1886 թվականին։ Յուղաներկով կտավի չափերն են՝ 48,2 × 66,3 սմ։ «Ոսկե աշուն» ստեղծագործությունն այսօր պահպանվում և ցուցադրվում է Տրետյակովյան պատկերասրահում 1467 գույքացուցակի ներքո (Մոսկվա, ՌԴ)։

## Պատմություն
«Ոսկե աշուն» նկարը հեղինակ Օստրոուխովը նկարել է 1886 թվականին։ Այդ ժամանակ հեղինակը հաճախակի էր այցելում Աբրամցևոյի կալվածատուն, որը պատկանում էր ռուս ձեռնարկատեր և մեկենաս Սավվա Մամոնտովին։ Ըստ էության, նկարի համար որպես սյուժե Օստրոուխովը վերցրել է հենց այդ դաստակերտից բացվող տեսարանները։

Առաջին անգամ «Ոսկե աշուն» ստեղծագործությունը ցուցադրության է ներկայացվել 1887 թվականին 15-րդ Գեղարվեստական շրջիկ ցուցահանդեսների ընկերությունում, որն անցկացվում էր Պետերբուրգում և Մոսկվայում։ Սա Իլյա Օստրոուխովի անդրանիկ գեղանկարն էր, որը ցուցադրվեց շրջիկ ցուցահանդեսների ընկերությունում։ Նկարը համակրանքի արժանացավ այցելուների կողմից։

1887 թվականին Պավել Տրետյակովը հեղինակից գնեց «Ոսկե աշուն» ստեղծագործությունը։

## Նկարագիր
Նկարում հեղինակը պատկերել է անտառային տեսարան։ Ծառերից պատկերել է թխկիներ, այլ ծառեր, որոնք պատված են աշնանային դեղին սաղարթով։ Ծառերից անդին նկարված է բացատ, որտեղ նկարված են երկու կաչաղակներ։ Դրանց սև-սպիտակ փետրավորությունն առանձնանում է շրջակայքի աշնանային վառ գույներից և ընդգծում է տարածական հեռավորության տպավորությունը։ Արվեստաբանների կարծիքով կտավում հենց սկբից կաչաղակները նկարած չէին. դրանք ավելացվել են հեղինակի ընկերոջ՝ Վալենտին Սերովի առաջարկությամբ։

«Ոսկե աշուն» ստեղծագործությունը դասվում է ռուսական գեղանկարչության «տրամադրություն ստեղծող» կտավներից. այդպիսի նկարներ ստեղծել են Իսահակ Լևիտանն ու Ալեքսեյ Սավրասովը։

## Արձագանքներ
Ալեքսանդր Բենուան իր «Ռուսական գեղանկարչության պատմությունը 19-րդ դարում» այսպես է գրել.

## Ծանոթագրություններ

## Արտաքին հղումներ
* 

Կատեգորիա:1886 նկարներ
Կատեգորիա:Բնանկարներ
Կատեգորիա:Իլյա Օստրոուխովի նկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Լեոնիդ Գլեբով

**Լեոնիդ Գլեբով** (, ), ուկրաինացի գրող, բանաստեղծ, հրատարակիչ։

## Կենսագրություն
Լեոնիդ Գլեբովը ծնվել է 1827 թվականին Պոլտավայի գուբերնիայի Վեսյոլի Պոդոլ գյուղում։ Նախնական կրթությունն ստացել է տանը, 1840 թվականին ընդունվել է Պոլտավայի ավագ դպրոց, որտեղ սկսել է բանաստեղծություններ գրել և ռուսերեն լեզվով լույս  է տեսել նրա բանաստեղծությունների առաջին ժողովածուն «Լեոնիդ Գլեբովի հեքիաթները» (1847)։ Գլեբովը շատ է սիրել երեխաներին, և այդ սերը փոխադարձ է  եղել։ 1-ին գիմնազիայում դասավանդել է ուկրաինական գրականություն։

Գլեբովն առակների ժանրին է անդրադառնում, երբ սովորում էր Նեժինի գիմնազիայում։ Նա վերամշակում է Կռիլովի առակները, որոնցից մի քանիսը հրապարակում է «Черниговские губернские ведомости» թերթում։ 1855 թվականին գիմնազիան ավարտելուց հետո Պոդոլի Սև կղզում աշխատում է որպես պատմության և աշխարհագրության ուսուցիչ, 1858 թվականից աշխատում է Չերնիգովի գիմնազիայում։

1861 թվականին Գլեբովը եղել է «Черниговский листок» նորաստեղծ թերթի հրատարակիչն ու  խմբագիրը։ Այդ թերթի էջերում  հաճախ հրապարակվում էին սոցիալական սուր թեմաներ, որոնք ուղղված էին տեղական չինովնիկների դեմ։ 1863 թվականին, կապի մեջ լինելով «Земля и воля» ընդհատակյա կազմակերպության հետ,  Գլեբովը զրկվում է ուսուցիչ լինելու իրավունքից և գտնվում է ոստիկանության հսկողության ներքո։

Երկու տարի  բանաստեղծն ապրել է Նեժին քաղաքում, 1865 թվականին վերադարձել է Չեռնիգով և որոշ ժամանակ աշխատել պետական գրասենյակում։ 1867 թվականին դարձել է Չեռնիգովի զեմստվոյի տպագրության ղեկավարը և շարունակել ակտիվ ստեղծագործական աշխատանք։ Պատրաստել է առակների իր հավաքածուն, հրատարակել է սատիրական գործեր, թատերական ակնարկներ, հոդվածներ, ռուսերեն բանաստեղծություններ, ստեղծագործություններ երեխաների համար։

մինի|Լեոնիդ Գլեբովի գերեզմանը

Ուկրաինական գրականության մեջ Գլեբովը լայն ճանաչում է գտել որպես առակագիր։ Առաջին հավաքածուն` «Байки Леоніда Глібова», ներառում է 36 ստեղծագործություն, լույս է տեսել Կիևում 1863 թվականին, սակայն, պայմանավորված Վալուևյան շրջաբերականով, գրեթե ամբողջ հրատարակությունը ոչնչացվել է։ 1872 թվականին Գլեբովը կարողացել է առակների գիրքը հրատարակել երկրորդ անգամ, 1882 թվականին՝ երրորդ, որը երկրորդ հրատարակության վերատպումն էր։ Գրաքննության պատճառով այլ հավաքածուներ հրապարակելու փորձերն անհաջող են անցել։

## Ստեղծագործություններ

## Հիշատակ

Coin of Ukraine Glibov R.jpg|Լեոնիդ Գլեբովը ուկրաինական հուշադրամի վրա
Stamp of Ukraine s436.jpg|Ուկրաինական նամականիշ,  2002


## Գրականություն
* Історія української літератури другої половини XIX століття, Київ, 1979.
* Леонід Глібов - український Езоп.
* Иван Корсак. «Кольцо Ганны Барвинок». Роман. Киев, Ярославив Вал. 2015.

## Ծանոթագրություններ

## Աղբյուրներ
* Большая советская энциклопедия : [в 30 т.] / гл. ред. А. М. Прохоров. - 3-е изд. - М. : Советская энциклопедия, 1969-1978.
* В. П. Маслов (Батуринский). Глебов, Леонид Иванович // Русский биографический словарь : в 25 томах. - СПб.-М., 1896-1918.

Կատեգորիա:19-րդ դարի բանաստեղծներ
Կատեգորիա:Անձինք նամականիշերի վրա
Կատեգորիա:Բանաստեղծներ այբբենական կարգով
Կատեգորիա:Հրատարակիչներ
Կատեգորիա:Ուկրաինացի բանաստեղծներ
Կատեգորիա:Ուկրաինացի գրողներ
Կատեգորիա:Ուկրաինացի խմբագիրներ
Կատեգորիա:Ուկրաինացի մանկավարժներ
Կատեգորիա:Ուկրաինացի լրագրողներ
Լյուկ Բրեյսի

**Լյուկ Բրեյսի** (, ), ավստրալիացի դերասան։ Բրեյսին հայտնի է շնորհիվ իր Թրեյ Պալմերի դերով ավստրալիական «Տուն և ճանապարհ» օճառային օպերայում։ Նա նաև նկարահանվել է ավստրալիական երիտասարդական «Պարային ակադեմիա» սերիալում։ 2011 թվականին Լեյտոն Միստրի հետ նկարահանվել է «Մոնտե Կառլո» ֆիլմում։ 2013 թվականի սկզբին ստացել է ամերիկյան՝ ABC ալիքով ցուցադրվող «Արևմտյան կողմը» սերիալի գլխավոր տղամարդու դերը։

## Ֆիլմագրություն
* Տուն և ճանապարհ — Թրեյ Պալմեր
* Պարային ակադեմիա — Ահարոն
* Մոնտե Կառլո — Ռայլի
* G. I. Joe: Կոբրայի ցատկը 2 — Կոբրայի հրամանատար
* Արևմտյան կողմը — Քրիս Քարվեր
* Նոյեմբերի մարդը — Դեյվիդ Մեյսոն
* Լավագույնն իմ մեջ — երիտասարդ Դոուսոն
* Որտե՞ ղ ես գիշերել անցած գիշեր — Թայլեր
* Ամերիկյան Երազանք — Սքոթ
* Խղճի թելադրանքով — Սմիթի

## Ծանոթագրություններ

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Լանոն (շրջան)

**Լանոն** (), շրջան () Ֆրանսիայում, այն շրջաններից որոնք գտնվում են Բրետան երկրամասում։ Շրջանի դեպարտամենտ` Կոտ դ'Արմոր։ Սուպերֆեկտուրա՝ Լանոն։ Շրջանի բնակչությունը 2006 թվականին կազմել է 98&nbsp;171 մարդ։ Բնակչության խտությունը կազմում է 109 մարդ/կմ²։ Շրջանի տարածքը կազմում է 904 կմ²։

## Վարչական բաժանումը
Շրջանի կազմում մտնում են 7 կանտոններ` Lannion, Lézardrieux, Perros-Guirec, Plestin-les-Grèves, Plouaret La Roche-Derrien,  
Tréguier:

## Տես նաև
* Ֆրանսիայի շրջանների ցանկ

## Արտաքին հղումներ
* Ազգային ինստիտուտի վիճակագրություն` Լանոն շրջան 

Կատեգորիա:Ֆրանսիայի շրջաններ
Լռության դարաշրջան

**Լռության դարաշրջան,** Էստոնիայի պատմության մեջ 1934-1938 կամ 1940 թթ․ ընկած ժամանակահատվածը։ Այս ժամանակաշրջանը սկսվել է 1934 թվականի  պետական հեղաշրջումից հետո, որը իրագործեց նախարար Կոնստանտին Պատսը  վետերանների միաության շարժումը կանխելու համար։ «Լռության դարաշրջան» տերմինը ներմուծվել է Կարել Էնպալուի կողմից, ով Էստոնիայի նախարարն էր 1938-39թթ․ և այդ ժամանակաշրջանում Էստոնիայի բռնապետ Պատսի հզոր աջակիցն էր։

## Նկարագրություն
1934 թվականին Եվրոպայի թեժ մթնոլորտում, երբ Ադոլֆ Հիտլերը  ավտորիտար հանրապետությունների համար  դարձել էր ամբոխահաճո մարդ , Էստոնիայի էլիտան վետերանների միության նման խմբերի շարժումը համարում էր մեծ սպառնալիք։ Պատսը, օգտագործելով 1933 թվականին նոր ընդունված սահմանադրության իշխանությունը, մարտի 12-ին պատերազմական դրություն հայտարարեց։ Նա իր վստահելի աշխատակից Յոհան Լեիդոներին, ով Էստոնիայի անկախության պատերազմի հերոս էր, նշանակեց զինված ուժերի հրամանատար։

Վետերանների կազմակերպություններից շատերը փակվեցին, մոտ 400 անդամներ ձերբակալվեցին, և երկրում կազմակերպված քաղաքական ցանկացած գործունեության հայտարարվեց օրենքից դուրս։ Վետերանների միության բոլոր անդամներին հեռացրին իշխանության կառավարման տեղական օրգաններից, քաղաքացիական ծառայությունից և  պաշտպանության լիգայից։ Այս գործողություններին հավանություն տվեց անհաջողակ խորհրդարանը։

Ինչևէ, երբ Պատսը հրաման արձակեց հետաձգել խորհդարանի և պետության գլխի ընտրությունները, որը, համաձայն նոր սահմանադրության,  որոշված էր անցկացնել 1934 թվականի գարնանը, գոյություն ունեցող խորհրդարանի կողմից գումարված հատուկ նիստի ժամանակ ընդդիմություն առաջացավ, քանի որ սահմանադրությունը թույլ չէր տալիս հետաձգել ընտրությունները։ Դրան ի պատասխան, նա լիովին հետաձգեց նիստը և շարունակեց կառավարել, մինչև նոր սահմանադրության ընդունումը։ Այսպիսով, Պատսի՝ կառավարությունը իր ձեռքը վերցնելը փաստորեն և իրավաբանորեն հեղաշրջում էր, քանի որ 1934 թվականին գործող սահմանադրությամբ այս պրոցեսը անօրինական էր։

«Լռության դարաշրջան» տերմինը նկարագրում է Պատսի կառավարման շրջանում ընդդիմության լռեցումը։ Ինչևէ, սա նաև արտացոլում է այն, որ ժողովուրդը քաղաքական իրարանցման տասնամյակից հետո հանուն կարգուկանոնի ստիպված էր տանել քաղաքացիական և քաղաքական իրավունքների ճնշումը։ Սակայն նրա օրենքը չափազանց խիստ չէր. գրեթե բոլորը, ովքեր բանտարկվել էին 1934 թվականին, 1938-ին ազատ արձակվեցին։ Երբ 1938 թվականին տեղի ունեցան ընտրությունները 1937 թվականին ընդունված սահմանադրության կարգով, ընդդիմությունից միայն կարողացել էին ընտրվել 26 անդամներ, այն դեպքում, երբ կառավարությունից ընտրվել էր 54 անդամ, որը ապացուցում է, որ էստոնացիների մեծ մասը համակերպվել էր լռության դարաշրջանի հետ։

Դարաշրջանը ավարտվեց 1938 թվականին ժողովրդավարության ազգային վերականգման հետ, կամ էլ 1940 թվականին երկրի խորհրդայնացման հետ մեկտեղ։

## Ծանոթագրություններ

Կատեգորիա:Էստոնիայի պատմություն
Ֆոչա

**Ֆոչա** (, , ), քաղաք Բոսնիա և Հերցեգովինայի արևելքում, Դրինա գետի ափին։ 1994-2004 թվականներին քաղաքը կոչվել է Սրբինյե (Srbinje/Србиње): Ֆոչայի շրջանի վարչական կենտրոնն է։

## Աշխարհագրություն
200px|մինի|ձախից|Ժամացույցով հին աշտարակ Ֆոչեում
Ֆոչան գտնվում է Չեռնոգորիայի և Սերբիայի սահմանին` ժայռոտ Հերցեգովինայի և անտառապատ Բոսնիայի սահմանագծին` Դրինա գետի ակունքի մոտ։ Ֆոչայի հարևանությամբ են գտնվում Բոսնիա և Հերցեգովինայի ամենաբարձր կետը` Մագլիչ լեռը (2386 մ), Բոսնիա և Հերցեգովինայի միակ և Եվրոպայում խոշորագույն կուսական անտառը` Պերուչիցան։ Այն մտնում է Սուտեսկա ազգային պարկի տարածքի մեջ։ Այստեղ են գտնվում նաև երկրի ամենագեղեցիկ ջրվեժը և Տարա գետի կիրճը, որ խորությամբ ամենամեծն է Եվրոպայում և երկրորդը աշխարհում ԱՄՆ-ի նշանավոր Մեծ կիրճից հետո։

## Անվանում և քաղաքականություն
Միջնադարում քաղաքը հիշատակվել է հետևյալ անուններով *Choçe, Coçça, Choza, Coçe, Chozza, Coza, Chotza, Hoča, Hotča*: Այսպես, 1444 թվականի հուլիսին այն հիշատակվում է *Խոտչե*, իսկ 1467 թվականի օգոստոսին` *Խոտչա* անունով։ Ենթադրում են, որ այս անունները առաջացել են *Խոտկո* անունից, որ ծագում է հին սլավոներեն *hotjeti* բառից։ 1992 թվականի ապրիլին, երբ քաղաքը գրավեցին բոսնիական սերբերը, սկսվեցին էթնիկ զտումներ, որոնք ավարտվեցին 1994 թվականի հունվարին քաղաքի անվանափոխությամբ. քաղաքը ստացավ *Սրբինյե* անունը։ Սակայն Բոսնիա և Հերցեգովինայի Սահմանադրական դատարանը այդ որոշումը համարեց ոչ օրինական, և 2004 թվականի փետրվարին քաղաքը վերստացավ հին անվանումը։

## Բնակչություն
**1971 թվական**
* Բոսնիացիներ - 4.309 (46.54 %)
* Սերբեր - 4.148 (44.80 %)
* Խորվաթներ - 152 (1.64 %)
* Հարավսլովեններ - (0.54 %)
* Այլ - 598 (6.45 %)
* Ընդամենը - 9.257 (100 %)

**1971 թվական**
* Բոսնիացիներ - 5.526 (38.54 %)
* Սերբեր - 7.901 (55.11 %)
* Խորվաթներ - 74 (0.51 %)
* Հարավսլովեններ - 312 (2.17 %)
* Այլ - 522 (3.64 %)
* Ընդամենը - 14.335 (100 %)

**2013 թվական**
* Քաղաքի բնակչությունը 2013 թվականի մարդահամարի տվյալներով կազմել է 12.334 մարդ, Ֆոչա համայնքինը` 19.811 մարդ։

## Կրթություն
Քաղաքում գործում է Արևելյան Սարաևոյի համալսարանի բժշկության ֆակուլտետը։

## Ծանոթագրություններ

Կատեգորիա:Սերբիայի բնակավայրեր
Նեժինի Նիկոլայ Գոգոլի անվան պետական համալսարան

**Նեժինի Նիկոլայ Գոգոլի անվան պետական համալսարան** (), բարձրագույն ուսումնական հաստատություն Ուկրաինայի Չեռնոգորի շրջանի Նեժին քաղաքում։ 1821-1828 թվականներին այստեղ է սովորել Նիկոլայ Գոգոլը։

## Պատմություն
19-րդ դարի սկզբին ուկրաինացի կալվածատեր, կոմս Իլյա Անդրեևիչ Բեզբորոդկոն, կատարելով մահացածի եղբոր` իշխան Ալեքսանդր Անդրեևիչի կամքը, սկսեց կառուցել Նեժինի բարձրագույն գիտությունների դպրոց։ Շինարարության համար ընտրվեց Նեժինում Օստեր գետի աջ ափին գտնվող Բեզբորոդկոյի կալվածքը։ Հաստատության գլխավոր շենքը 1805-1817 թվականներին կառուցել է ճարտարապետության ակադեմիկոս Ա. Ի. Ռուսկան։
1805 թվականի հուլիսի 25-ին ցարական սենատը որոշում է ընդունել Նեժինում բարձրագույն գիտությունների դպրոցի ստեղծման և կառուցման մասին։ 1820 թվականին կայացել է համալսարանին հավասար իրավունքներ ունեցող դպրոցի պաշտոնական բացումը։ 1832 թվականին «Ազատախոհության գործի հետ կապված» առաջադեմ հայացքների տեր պրոֆեսորներն ազատվել են աշխատանքից, դպրոցը դարձել է ֆիզիկա-մաթեմատիկական դպրոց 3 տարի ուսուցման ժամկետով, 1840 թվականին դարձել է իրավաբանական դպրոց (3 տարի ժամկետով), 1875 թվականին՝ իշխան Բեզբորոդկոյի անվան պատմա-բանասիրական ինստիտուտ։ 1909 թվականին ինստիտուտի տարածքում տեղադրվել է Նիկոլայ Գոգոլի կիսանդրին։

### Խորհրդային շրջան
* 1920` Ժողովրդական կրթության ինստիտուտ
* 1934 ` Մանկավարժական ինստիտուտ
* 1939` Նեժինի Ն. Գոգոլի անվան մանկավարժական ինստիտուտ
* 1998, սեպտեմբերի 4` Ուկրաինայի նախարարների կաբինետը հրամանագիր է ընդունել (№ 1381) «Նեժինի Նիկոլայ Գոգոլի անվան պետական մանկավարժական համալսարանի ստեղծման մասին»
* 2004, հոկտեմբերի 15` Նեժինի Նիկոլայ Գոգոլի անվան պետական համալսարան

## Ֆակուլտետներ
* Բանասիրության ֆակուլտետ
* Պատմա-իրավական ֆակուլտետ
* Օտար լեզուների ֆակուլտետ
* Մշակույթի և արվեստի ֆակուլտետ
* Հոգեբանության և սոցիալական աշխատանքի ֆակուլտետ
* Բնա-աշխարհագրության ֆակուլտետ
* Ֆիզիկա-մաթեմատիկական ֆակուլտետ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կատեգորիա:Ուկրաինայի համալսարաններ
Գրիգորի Գավրյուշենկո

**Գրիգորի Գավրյուշենկո** (, ), Առաջին համաշխարհային պատերազմի մասնակից, բրիգադայի հրամանատար (1935)։

## Կենսագրություն
Գրիգորի Գավրյուշենկոն ծնվել է  1895 թվականին Ռուսական կայսրության Խարկովի նահանգում։ Ստացել է բարձրագույն ռազմական կրթություն։ Եղել է Ուկրաինայի կոմունիստական կուսակցության անդամ։ 1931 թվականի սեպտեմբերին ժողկոմ Կ. Վորոշիլովը, ստուգելով Ուրալում զինվորական մասերի պատրաստականությունը, ուշադրություն դարձնելով դիպուկ կրակող հրաձիգին, 57-րդ հրաձգային դիվիզիայի հրամանատարի տեղակալին` Գրիգորի Ֆեդորի Գավրյուշենկոյին, որն անցյալի ռազմական վաստակի համար արժանացել էր զինվորական  Գեորգիևյան խաչի ժապավենակապի, գործուղեց Տյումեն` որպես  նոր կազմավորված դիվիզիայի հրամանատար։ Լեոնիդ Դմիտրիի Բելոզերով-Գլադիշևը եղել է նրա օգնականը։ 1932 թվականից եղել է Ուրալի ռազմական շրջանի 65-րդ  հրաձգային դիվիզիայի հրամանատար։ Բնակվել է Տյումենում, Տելեգրաֆնայա 8 հասցեում։ 1935 թվականի նոյեմբերի 26-ին դարձել է բրիգադի հրամանատար։ 1937 թվականի մարտի 19-ին ձերբակալվել է և դատապարտվել հակահեղափոխական ահաբեկչական կազմակերպության մեջ ներգրավված լինելու մեղադրանքով։
1937 թվականի հուլիսի 1-ին գնդակահարվել է։  Թաղված է Մոսկվայի Դոնի գերեզմանատանը։ Արդարացվել է 1957 թվականի ապրիլի 20-ին։

## Պարգևներ
* Սուրբ Գեորգիի զինվորական խաչ 
* Կարմիր դրոշի շքանշան

## Գրականություն
* Сувениров О. Ф. Трагедия РККА 1937—1938. — М.: ТЕРРА, 1998. — 528 с. — ISBN 5-300-02220-9.

## Ծանոթագրություններ

## Արտաքին հղումներ
* Списки жертв — Гаврюшенко Григорий Фёдорович.
* Пятерка дерзких подруг боевых.

Կատեգորիա:Առաջին համաշխարհային պատերազմի մասնակիցներ
Կատեգորիա:ԽՍՀՄ-ում գնդակահարվածներ
Կատեգորիա:Կարմիր դրոշի շքանշանի ասպետներ
Վիլլեմս Ֆլորան

**Վիլլեմս Ֆլորան** (, )՝ բելգիացի գեղանկարիչ։

## Կենսագրություն
Գեղարվեստական կրթություն չի ստացել։ Գեղանկարչության մեջ կայացել է կրկնօրինակման և Միլանում հին կտավների վերանորոգման ճանապարհով։ Տեղի ակադեմիայում հաճախել է դասախոսությունների։ Հետագա ուսման համար անհրաժեշտ միջոցներ ստանալու համար Բրյուսելի պատկերասրահում ռեստավրատոր էր աշխատում։ Ուսումնասիրում էր XVII դարի հոլանդացի նկարիչների վարպետությունը։
մինի|Կարևոր նամակ
1842 թվականին 19 տարեկանում առաջին անգամ ցուցսդրեց իր աշխատանքները Բրյուսելյան պատկերասրահում։ 1844 թվականին հաստատվեց Փարիզում, որտեղ նրա նկարները մեծ հեղինակություն էին վայելում։

Գեղանկարչություն էր դասավանդում Բրյուսելի գեղարվեստի ակադեմիայում։ Նրա հայտնի աշակերտների շարքում էին Շառլ Բոնեն և այլք։

## Ստեղծագործություն
Դիմանկարիչ և ժանրային նկարիչ։ Նկարների համար սյուժե քիչ քանակությամբ վերցնում էր պատմությունից, հատկապես ֆլամանդական և ժամանակակից բելգիական հասարակության արիստոկրատական խավի ներկայացուցիչների կենցաղից։ Նրա ստեղծագործությունների բնորոշ գիծը եզակի նրբագեղությունն էր, նա հատկապես հռչակ ձեռք բերեց մետաքսե և կերպասե գործվածքներին փայլ հաղորդելով, որով նա մոտենում էր Գաբրիել Մետսյուի և Գերարդ Տերբորխի վարպետությանը։

Նրա հայտնի կտավներից են՝ «Այց», «Մարիա Մեդիչին այցելում է Ռուբենսին», «Զինագործ», «Թութակով տիկինը», Չիկագոյի թանգարանում «Ամուսնական մատանի», «Ժաննա դ Արկի գերումը», «Բարև»

## Պարգևներ
* Լեոպոլդ 1-ի շքանշանի ասպետ (1851)
* Պատվավոր Լեգեոնի շքանշանի ասպետ (1853)
* Պատվավոր Լեգեոնի շքանշանի սպա (1854)
* Լեոպոլդ 1-ի շքանշանի սպա
* Լեոպոլդ 1-ի շքանշանի կոմանդոր (1860)
* Պատվավոր Լեգեոնի շքանշանի կոմանդոր (1878)

## Ծանոթագրություններ

## Արտաքին հղումներ
*  Florent Willems(1823—1905)

Կատեգորիա:Բելգիացի նկարիչներ
Կատեգորիա:Պատվո լեգեոնի շքանշանի ասպետներ
Կառլո Էմիլիո Գադա

**Կառլո Էմիլիո Գադա** (, , ), իտալացի գրող։

## Կենսագրություն
Կառլո Էմիլիո Գադան ծնվել է Միլանում։ Մայրը ծնունդով Հունգարիայից էր։ Տասնվեց տարեկան հասակում կորցնում է հորը։ Ընտանիքը հայտնվում է ճնշված իրավիճակում, սակայն մայրը ուժը ներածի չափով ցանկանում է ապահովել բարեկեցության տպավորություն (կոնֆլիկտը հետագայում բազմիցս արտացոլվել է գրողի ստեղծագործություններում)։ Սովորել է Միլանի պոլիտեխնիկական համալսարանում։ Առաջին համաշխարհային պատերազմի մասնակից է, կորցրել է եղբորը, որը զոհվել է ռազմաճակատում, գերի է ընկել, եղել է Հաննովերի ճամբարում։ Հայրենիք է վերադարձել 1919 թվականին, ավարտել համալսարանը։ Երկար տարիներ աշխատել է ինժեներ-էլեկտրոտեխնիկ (1920-1935), այդ թվում երեք տարի Արգենտինայում։ 1940-ական թվականներից զբաղվել է գրականությամբ, ելույթ է ունեցել ռադիոյով։

մինի|Կառլո Էմիլիո Գադայի տապանաքորը գտնվում է Հռոմի բողոքական գերեզմանատանը
 
## Ստեղծագործություններ
* *La madonna dei filosofi* (1931)
* *Il castello di Udine* (1934)
* *Le meraviglie d’Italia* (1939)
* *Gli anni* (1943)
* *L’Adalgisa *(1944)
* *Il primo libro delle favole* (1952)
* *Novelle dal ducato in fiamme* (1953)
* *I sogni e la folgore* (1955)
* *Giornale di guerra e di prigionia* (1955)
* *Quer pasticciaccio brutto de via Merulana* (1957
* *I viaggi e la morte* (1958)
* *Verso la Certosa* (1961)
* *Accoppiamenti giudiziosi* (1963)
* *La cognizione del dolore* (1963)
* *I Luigi di Francia* (1964)
* *Eros e Priapo* (1967)
* *La meccanica* (1970)
* *Novella seconda* (1971)

## Ծանոթագրություններ

## Արտաքին հղումներ
* Գադայի ստեղծագործությունների ուսումնասիրության կենտրոն

Կատեգորիա:Իտալացի գրողներ
Կատեգորիա:Առաջին համաշխարհային պատերազմի մասնակիցներ
Կատեգորիա:20-րդ դարի վիպասաններ
Կատեգորիա:Իտալացի բանաստեղծներ
Կատեգորիա:Իտալացի ճարտարագետներ
Կատեգորիա:Իտալիայի քաղաքական գործիչներ
Կատեգորիա:Մոդեռնիստ գրողներ
Կատեգորիա:Իտալացի արձակագիրներ
Լերդամամուռ սովորական

**Լերդամամուռ սովորականը** () կամ` մարշանցիա բազմաձև, Լյարդամամուռների դասի ամենատարածված ներկայացուցիչն է։

## Կենսաբանական նկարագիր
Ունի թալոմային կառուցվածք, դիխոտոմիկ ճյուղավորում, միաբջիջ ռիզոիդներ, որոնք երկու տեսակի են` պարզ և լեզվակավոր։ Ռիզոիդներից բացի թալոմի ստորին հատվածում ունի նաև բազմաբջիջ թեփուկանման ամֆիգաստրիումներ։ Թալոմի վերին մասում երևում է լավ արտահայտված ջիղը:

Կատեգորիա:Աֆրիկայի բուսականություն
Զայ (այլ կիրառումներ)

**Զայ**, կարող է վերաբերել՝
* Զայ - գետ Սյունիքի մարզում
* Զայ - գյուղ Ռուսաստանի Թաթարստան հանրապետության Բուգուլմինսկի շրջանի կազմում
Բերժերակ (շրջան)

**Բերժերակ** (), շրջան () Ֆրանսիայում, այն շրջաններից որոնք գտնվում են Աքվիտանիա երկրամասում։ Շրջանի դեպարտամենտ` Դորդոն։ Սուպերֆեկտուրա՝ Բերժերակ։ Շրջանի բնակչությունը 2006 թվականին կազմել է 108 238 մարդ։ Բնակչության խտությունը կազմում է 50 մարդ/կմ²։ Շրջանի տարածքը կազմում է 2182 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Ազգային ինստիտուտի վիճակագրություն՝ Բերժերակ շրջան 

Կատեգորիա:Ֆրանսիայի շրջաններ
Զայցևկա (այլ կիրառումներ)

**Զայցևկա**, կարող է վերաբերել՝
* Զայցևկա - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
* Զայցևկա - գյուղ Ուկրաինայի Խարկովի մարզի Վալկիի շրջանում
Զանգ (այլ կիրառումներ)

**Զանգ**, կարող է վերաբերել՝
* Զանգ - հարվածային ազդանշանային երաժշտական գործիք
* Զանգ - հասարակական-քաղաքական, տնտեսական և գրական շաբաթաթերթ (վերջում՝ կիսաշաբաթաթերթ)

## Տես նաև
* Զանգակ (այլ կիրառումներ)
* Հնչակ (այլ կիրառումներ)
Զայմիշչե (այլ կիրառումներ)

**Զայմիշչե**, կարող է վերաբերել՝
* Զայմիշչե - ավան Ռուսաստանի Դաշնության Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
* Զայմիշչե - գյուղ Ռուսաստանի Սմոլենսկի մարզի Շումյաչինսկի շրջանի կազմում
Զայցև (այլ կիրառումներ)

**Զայցև**, կարող է վերաբերել՝
* Զայցև - գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում
* Զայցև - գյուղ Ուկրաինայի Պոլտավայի մարզի Վելիկա Բոգաչկայի շրջանում
Յան Գայլիտ

**Յան Գայլիտ** (, ), խորհրդային ռազմական գործիչ, կորպուսի հրամանատար։

## Կենսագրություն
Յան Գայլիտը ծնվել է 1894 թվականին Վալմիերա քաղաքում։ Աշխատել է որպես բատրակ։ 1915 թվականին զորակոչվել է բանակ։ 1916 թվականին ավարտել է պրապորչիկների դպրոցը։ Եղել է Առաջին համաշխարհային պատերազմի մասնակից, ենթապորուչիկ։ 1918 թվականին ընդունվել է ԽՄԿԿ շարքերը, 1918 թվականի մարտից` Բանվորա-գյուղացիական Կարմիր բանակի։ 1918 թվականի մայիսի 1-ին եղել է Լատիշական ռազմական ջոկատի հրամանատար, 1918 թվականի հունիսին` Արևելյան ռազմաճակատի Պենզայի զորախմբի հրամանատար, 1918 թվականի հուլիսի 6-ից 23-ը Պենզայի դիվիզիայի հրամանատար, 1918 թվականի նոյեմբերից` 2-րդ հրաձգային բրիգադայի շտաբի պետ, 1919 թվականի հունվարից՝ 26-րդ հրաձգային դիվիզիայի 1-ին հրաձգային բրիգադայի հրամանատար, 1919 թվականի մարտի 26-ից մինչև ապրիլի 16-ը և 1919 թվականի նոյեմբերի 25-ից մինչև 1921 թվականի հոկտեմբերի 26-ը` 26-րդ հրաձգային դիվիզիայի հրամանատար, 1933-1937 թվականներին` Սիբիրյան ռազմական օկրուգի զորքերի հրամանատար, 1936 թվականից ԽՍՀՄ պաշտպանության ժողկոմին կից Ռազմական խորհրդի անդամ։ 1937 թվականի մարտի 14-ից փոխադրվել է Ուրալյան ռազմական օկրուգի զորքերի հրամանատարի պաշտոնին։ 1937 թվականի օգոստոսի 15-ից ձերբակալվել է։ 1938 թվականի օգոստոսի 1-ին ԽՍՀՄ Գերագույն դատարանի Ռազմական կոլեգիայի որոշմամբ` լրտեսության և հակահեղափոխական կազմակերպություններին մասնակցելու համար դատապարտվել է մահապատժի։ Նույն օրն էլ գնդակահարվել է։ 1956 թվականի նոյեմբերի 28-ին արդարացվել է։

## Պարգևներ
* Կարմիր դրոշի շքանշան (1920)

## Գրականություն
* Коллектив авторов, главный редактор С. С. Хромов. Гражданская война и военная интервенция в СССР. - М.: Советская Энциклопедия, 1983. - 139 с.
* Черушев Н. С., Черушев Ю. Н. Расстрелянная элита РККА (командармы 1-го и 2-го рангов, комкоры, комдивы и им равные): 1937-1941. Биографический словарь. - М.: Кучково поле; Мегаполис, 2012. - С. 66-67. - 496 с. - 2000 экз. - ISBN 978-5-9950-0217-8.

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Խորհրդային ռազմական գործիչներ
Կատեգորիա:Կարմիր դրոշի շքանշանի ասպետներ
Կատեգորիա:Ռուսաստանի քաղաքացիական պատերազմի մասնակիցներ
Պողպատե ամպրոպների մեջ

**Պողպատե ամպրոպների մեջ**, Մեմուարային ստեղծագործություն Առաջին համաշխարհային պատերազմի մասին` գրված Էռնստ Յունգերի կողմից և հրատարակված Լայպցիգում 1920 թվականին։

## Պատմություն
Յունգերի առավել ճանաչված ստեղծագործություններից է և իրենից ներկայացնում է ռազմաճակատային օրագրություն։
Էռնստ Յունգերը մասնակցել է պատերազմական գործողություններին Արևմտյան ճակատում 1914 թվականի դեկտեմբերից մինչև 1918 թվականի նոյեմբեր։ Մասնակցել է մի քանի մարտերի։ Նա շարքային զինվորից դարձել է սպա և երեք անգամ պարգևատրվել:Գիրքը հրատարակվել է մի քանի անգամ, հեղինակի միջոցներով։ Այն վերահրատարակվել է Գերմանիայում և թարգմանվել շատ լեզուներով։ «Պողպատե ամպրոպների մեջը» Առաջին աշխարհամարտի մասին գրված ամենաժողովրդական ստեղծագործություններից է։ Հաջորդ հրատարակություններում Յունգերը կատարել է փոփոխություններ։ Նա գրքի վերջին տարբերակ է համարել 1934 թվականին լույս տեսած 14-րդ հրատարակությունը, սակայն փոքրիկ շտկումներ է կատարել մինչև 1978 թվականը` կապված քաղաքական իրավիճակների փոփոխությունների, սեփական գաղափարական տատանումների և մասնավորապես նացիզմի նկատմամբ վերաբերմունքի փոփոխման հետ։

## Կառուցվածքը
Պատմությունները կենտրոնացված են գլխավոր մարտերի շուրջ, որոնց վերաբերյալ նա անում է հոգեբանական դատողություններ` ներկայացնելով մարտերի յուրահատկությունները, որոնք միանգամից չեն դառնում սովորական երևույթ։ Սկզբնական շրջանում Յունգերի և ընկերների վրա ուժեղ ազդեցություն էր թողնում մարտերից և թունավոր գազերի ցրվելուց հետո երևացող մահացած բնության ֆանտաստիկ պատկերը։

## Կռիվ Սոմմում
Սոմմի մարտերը ամենահրեշավոր կռիվներն են աշխարհի պատմության մեջ։ Յունգերին վիճակված էր լինել գլխավոր դիրքերից մեկում, որը ենթարկվել էր անգլիացիների հարձակմանը։

:

## Գրականություն
* 
* 

## Արտաքին հղումներ
* 

Կատեգորիա:1920 թվականի ստեղծագործություններ
Կատեգորիա:Գերմաներեն լեզվով գրական ստեղծագործություններ
Կատեգորիա:Գրքեր Առաջին համաշխարհային պատերազմի մասին
Կատեգորիա:Հուշեր և ինքնակենսագրություններ
Ալեքսանդր Կլումբերգ

**Ալեքսանդր Կլումբերգ** (էստ.՝ Aleksander Klumberg, ), էստոնացի աթլետ։

1924 թվականի Օլիմպիական խաղերի բրոնզե մեդալակիր է։

## Կենսագրություն
Կլումբերգը ծնվել է 1899 թվականի ապրիլի 17-ին՝ Տալլին քաղաքում։ Աթլետիկայով սկսել է զբաղվել 1912 թվականից։

1920 թվականին մասնակցել է Օլիմպիական խաղերին և գրավել 5-րդ հորիզոնականը։ 1924 թվականին մասնակցել է Փարիզի օլիմպիական խաղերին, և դարձել բրոնզե մեդալակիր։

1936 թվականին փոխել է իր ազգանունը, և դարձել Ալեքսանդր Կոլմպերե։

1944 թվականին ձերբակալվել է ԽՍՀՄ ՆԳԺԿ-ի կողմից և աքսորվել Հեռավոր Արևելք։ Այնտեղ մնացել է մինչև 1956 թվականը։

Մահացել է 1958 թվականի փետրվարի 10-ին՝ Տալլինում։

## Ծանոթագրություններ

Կատեգորիա:Ապրիլի 17 ծնունդներ
Կատեգորիա:1958 մահեր
Կատեգորիա:Փետրվարի 10 մահեր
Կատեգորիա:Էստոնացի աթլետներ
Կատեգորիա:Էստոնացի մարզիկներ
Կատեգորիա:Օլիմպիական խաղերի բրոնզե մեդալակիրներ
Հարրի Փոթերը և գաղտնիքների սենյակը (սաունդթրեք)

**«Հարրի Փոթերը և Գաղտնիքների սենյակը (սաունդթրեկ)»** (), երաժշտական ալբոմ, որը թողարկվել է 2002 թվականին և ներառում է Ջոն Ուիլյամի ստեղծագործությունները, որոնք ընդգրկվել են Հարրի Փոթերի սերիաներից երկրորդ ֆիլմի՝ Հարրի Փոթերը և Գաղտնիքների սենյակը սաունդթրեկների ցանկի մեջ։

## Ստեղծագործությունների ցանկ

## Հետաքրքիր փաստեր
* Ջոն Ուիլիամսի սաունդթրեքը (Հարրի Փոթերի մասին երկրորդ ֆիլմի համար) առաջադրվել է Grammy մրցանակի թեկնածու։
* Ջոն Ուիլյամսի զբաղվածության պատճառով նա չի կարողացել ամբողջությամբ ավարտել սաունդթրեքը։ Այդ պատճառով հրավիրվել է երգահան-գործիքավորող Ուիլյամ Ռոսսը, որպեսզի վերջացնի Ջոն Ուիլյամսի աշխատանքը։ Հետագայում նա է ղեկավարել նվագախումբը երգի ձայնագրման ժամանակ։

## Տես նաև
* Հարրի Փոթերը և Փիլիսոփայական քարը (երաժշտություն)
* Հարրի Փոթերը և Ազկաբանի բանտարկյալը (սաունդթրեք)
* Հարրի Փոթերը և Հրե գավաթը (սաունդթրեք)

## Արտաքին հղումներ
* Հարրի Փոթերի ֆիլմերի սաունդթրեքները 

## Ծանոթագրություններ

Կատեգորիա:Հարրի Փոթեր
Կատեգորիա:Սաունդթրեքներ